El manual del Konquest

# El manual del Konquest

Robbins, Nicholas `<logik9000@chartermi.net>`

Traductor: Antoni Bella

Brondz, Anton `<dinolinux@gmail.com>`

Chynarov, Viktor

Desenvolupador: Russ Steffen
Revisor: Lauri Watts
revisió 2.4 (KDE Gear 21.08) (8 d'agost de 2021)

Dret de reproducció © 2000 Nicholas Robbins

Dret de reproducció © 2012 Viktor Chynarov

Avís legal

El Konquest és un joc de conquesta galàctica

Capítol 1. Introducció
Introducció

# Capítol 1. Introducció

### Tipus de joc:

Estratègia, tauler

### Nombre de jugadors:

Multijugador

Finestra principal del Konquest.

El Konquest és una versió KDE del GNU-Lactic. Els jugadors conquereixen altres planetes enviant-hi naus. L'objectiu és construir un imperi interestel·lar i finalment conquerir els planetes de tots els altres jugadors. El Konquest es pot jugar contra altres persones o contra un ordinador.

Capítol 2. Com jugar
Com jugar

# Capítol 2. Com jugar

Quan inicieu el Konquest, premeu Nova per a iniciar una partida nova. Veureu un diàleg en el qual haureu d'introduir informació diversa per a configurar-la. A continuació es llisten els paràmetres següents:

Jugadors

- Quantitat de jugadors amb els botons Afegeix o Elimina

- Noms dels jugadors

- Tipus de jugadors (ordinador contra humà)

- Dificultat dels jugadors de l'ordinador (Baixa/Normal/Difícil)

Per a canviar el nom del jugador, feu doble clic a la columna Nom i editeu-lo. Per a canviar el tipus del jugador, obriu la llista desplegable fent doble clic a la columna Tipus. També és possible seleccionar el tipus dels jugadors nous utilitzant la llista desplegable en el botó Afegeix.

En el Konquest hi ha dos tipus de jugadors humans, s'anomenen Humà (jugador) i Humà (espectador). L'última opció permet veure la partida sense participar-hi.

El tipus de jugador de la IA es pot triar entre Predeterminat (dèbil) (un jugador que no és agressiu en atac ni en defensa), Predeterminat (ofensiva) (un jugador atacant agressiu) i Predeterminat (defensiva) (un jugador amb estratègia defensiva).

A més d'aquests clàssics jugadors de la IA, Becai (equilibrada) és un jugador equilibrat que té en compte la major part de «Les estratègies i consells».

Recordeu que la dificultat real de qualsevol oponent depèn de la seva pròpia estratègia. Si jugueu agressivament, podria ser més fàcil derrotar un jugador agressiu de la IA que un jugador defensiu i viceversa.

Mapa

  Planetes neutrals: El nombre de planetes neutrals.

  Amplada: i Alçada: del mapa en unitats de caselles.

  Canviar el Propietari:, el Percentatge d'atac: i el nivell de Producció: d'un planeta en particular.

  Canviar la distribució dels planetes. Premeu Aleatòria per a fer-ho a l'atzar.

Podeu seleccionar el planeta utilitzant la miniatura del mapa que hi ha a la meitat de la subfinestra Mapa. Senzillament feu clic sobre el planeta amb el botó esquerre del ratolí i canvieu les opcions desitjades.

Opcions

  Encega el mapa: Si veureu informació o no sobre els planetes dels oponents.

  Producció acumulada: Si estarà habilitada o no.

  Producció després de la captura: Si estarà habilitada immediatament.

  Mostra les naus: Permet que es mostrin la quantitat de naus i altres estadístiques per als planetes neutrals.

  Mostra les estadístiques: Estableix el nivell de producció per als planetes neutrals.

En acabar de canviar aquestes opcions de configuració (opcional), feu clic a D'acord per a començar la partida.

Diàleg «Comença una partida nova» del Konquest.

Una vegada que comença la partida, es presentarà el tauler de joc. Els quadres en blanc són l'espai buit. Al començament, cada jugador posseeix un planeta. El fons del planeta és del color del jugador. Si moveu el ratolí per sobre d'un planeta, veureu informació addicional. Si no es té habilitada l'opció Encega el mapa quan se selecciona una partida, podreu veure qualsevol informació sobre els planetes si situeu el ratolí a sobre seu. Si seleccioneu l'opció Encega el mapa, només veureu el nom del planeta en els planetes que han estat conquistats pels oponents. La informació pot incloure:

- Nom del planeta:

- Propietari:

- Naus:

- Naus compromeses:

- Producció:

- Percentatge d'atac:

Jugant al Konquest.

El Nom del planeta: és com es refereix al planeta en la partida. Els planetes s'anomenen alfabèticament amb lletres en majúscula. El Propietari: és qui posseeix el planeta. Si el planeta és conquistat per un altre jugador, això canviarà. Les Naus: són el nombre actual de naus que hi ha al planeta. Les Naus compromeses: només apareixeran si heu seleccionat una ordre permanent per a aquest planeta, en cas contrari, no hi seran. La Producció: és el nombre de naus que produirà el planeta cada torn. La producció varia de planeta a planeta, però sempre segueix sent la mateixa. El Percentatge d'atac: és una mesura de l'efectivitat de les naus produïdes en aquest planeta. Les flotes d'atac prenen el percentatge d'atac del seu planeta de sortida, i les flotes de defensa utilitzen el percentatge d'atac del planeta que estan defensant. Podreu veure amb facilitat el nom del planeta, el propietari i el nombre actual de naus en un planeta en el quadre on es troba el planeta. El propietari és representat pel color de fons del planeta, el nom es troba a la cantonada superior esquerra i el nombre de naus es troba a la cantonada inferior dreta.

Per a enviar a les naus des d'un planeta a un altre, seleccioneu el planeta des del qual voleu enviar les naus, introduïu el nombre de naus en el quadre verd que hi ha a la cantonada superior dreta i premeu Retorn. Repetiu aquest procediment fins que hàgiu enviat totes les naus que vulgueu. Si voleu enviar una quantitat constant de naus des d'un planeta a un altre, introduïu aquest nombre, reviseu el quadre Ordre permanent i premeu Retorn. Les naus compromeses a l'ordre permanent s'enviaran al final del torn. En acabar, premeu Finalitza el torn. Quan tots els jugadors hagin jugat un torn, apareixeran diàlegs i us donaran les últimes notícies. La partida procedirà així fins que un dels jugadors posseeixi tota la galàxia.

### Suggeriment

Es pot configurar una drecera per a l'acció Finalitza el torn emprant l'element de menú Arranjament → Configura les dreceres de teclat….

Per a més informació, llegiu la secció sobre Ús i personalització de les dreceres en els Fonaments del KDE.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Regles

- Les naus no es poden aturar una vegada deixen un planeta.

- Les naus no poden atacar a altres naus en l'aire.

- Les naus es poden emmagatzemar en els planetes per al seu ús posterior.

- Un planeta no es pot regalar.

- Un jugador pot saltar un torn prement Finalitza el torn sense llançar cap nau.

Les estratègies i consells
Les estratègies i consells

## Les estratègies i consells

- El joc té a veure amb la producció de naus. Intenteu obtenir tants planetes el més ràpid possible com pugueu per a construir més naus que qualsevol dels vostres oponents.

- No ataqueu un planeta amb menys de 10 naus, llevat que pugueu conquerir-lo.

- Ataqueu els planetes neutrals abans que els planetes dels altres jugadors.

- Dividiu els vostres magatzems de naus a través de diversos planetes.

- Planegeu els vostres atacs per endavant.

- Utilitzeu el regle per a esbrinar la distància entre els planetes.

- Utilitzeu la finestra d'informació per a obtenir informació sobre els planetes abans d'un atac.

- Si està disponible aquesta informació, és preferible atacar un planeta amb una relació d'atac baixa des d'un planeta amb una que sigui alta.

Capítol 4. Menús
Menús

# Capítol 4. Menús

## Elements de menú

Joc → Nova (Ctrl+N)

  Comença una partida nova.

Joc → Finalitza la partida (Ctrl+Fi)

  Finalitza la partida actual, sense tancar el Konquest.

Joc → Mesura la distància…

  Permet mesurar la distància. Feu clic amb el botó esquerre del ratolí sobre dos planetes per a veure la seva distància.

Joc → Vista general de la flota

  Obre una finestra per a mostrar informació detallada per a totes les flotes.

Joc → Surt (Ctrl+Q)

  Surt de la partida.

Mou → Finalitza el torn

  Permet finalitzar el torn des del menú principal.

Visualitza → Mostra els missatges

  Mostra o oculta el plafó de missatges.

Visualitza → Mostra els resultats

  Mostra o oculta la taula de classificació.

De manera addicional, el Konquest té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Puc redirigir les naus una vegada han deixat un planeta?
5.2. Els diferents colors i formes dels planetes signifiquen alguna cosa?
5.3. Com puc saber on es troben les meves naus?
5.4. He perdut tots els meus planetes, però encara estic en la partida, per què?
5.5. Puc emmagatzemar les naus en un planeta per al seu ús posterior?
5.6. És possible canviar el tema?

5.1. | Puc redirigir les naus una vegada han deixat un planeta?
| No, una vegada que deixen un planeta, no es poden aturar ni redirigir.
5.2. | Els diferents colors i formes dels planetes signifiquen alguna cosa?
| No, són aleatoris.
5.3. | Com puc saber on es troben les meves naus?
| Feu clic a Mostra els resultats. Us donarà informació sobre les flotes actualment en vol.
5.4. | He perdut tots els meus planetes, però encara estic en la partida, per què?
| No haureu perdut la partida fins que hàgiu perdut totes les vostres naus.
5.5. | Puc emmagatzemar les naus en un planeta per al seu ús posterior?
| Sí, però, haureu d'emmagatzemar-les en diversos planetes per a poder enviar-les als planetes propers.
5.6. | És possible canviar el tema?
| No, en aquest moment això no és possible.

Capítol 6. Crèdits i llicència
Crèdits i llicència

# Capítol 6. Crèdits i llicència

Konquest

Projecte Conquest del GNU-Lactic, versió KDE per en Steffen, Russ, `(rsteffen AT bayarea.net)`.

Copyright (c) 1998 pel Projecte Conquest del GNU-Lactic

Copyright de la documentació 2000 Nicholas Robbins `(logik9000 AT chartermi.net)`

Copyright de la documentació 2012 Viktor Chynarov

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.